open-index/open-wikipedia-markdown huggingface dataset:
Kid Cudi

**Skots Ramons Seguro Meskudi** dzimis , labāk zināms pēc skatuves vārda "Kid Cudi", dažreiz stilizēts kā "KiD CuDi", ir amerikāņu reperis, dziedātājs un aktieris. Sākumā viņš guva popularitāti ar savu debijas miksteipu "A Kid Named Cudi". 2009. gadā viņa singls "Day 'n' Nite" sasniedza top 10 Billboard Hot 100 un R&B/Hiphopa dziesmu topā. "Day 'n' Nite" ir dziesma no Cudi debijas albuma "Man on the Moon: The End of Day". Cudi ir strādājis kopā ar Kanje Vestu, Common, David Guetta un citiem izpildītājiem, kas strādā zem GOOD Music leibla.

## Agrie gadi
Kid Cudi dzimis Klīvlendā, Ohaio. Viņa tēvs bija ēku krāsotājs, skolotāju aizvietotājs un Otrā pasaules kara gaisa spēku veterāns, pēc tautības meksikānis-Amerikas pamatiedzīvotājs. Cudi māte ir vidusskolas kora skolotāja Roksboro Vidusskolā, Klīvelendheitā, Ohaio, pēc tautības afroamerikāniete. Kad viņam bija vienpadsmit gadi, Meskudi tēvs mira no vēža. Tēva nāve turpmāk ietekmēja Cudi personību un vēlāk arī mūziku.

## Diskogrāfija

### Studijas albumi
* *[[Man on the Moon: The End of Day]]* (2009)
* *[[Man On The Moon II: The Legend Of Mr. Rager (albums)|Man on the Moon II: The Legend of Mr. Rager]]* (2010)
* WZRD (2012)
* Indicud (2013)
* ''Man on the Moon III'': ''The Chosen'' (2020)

### Miksteipi
* *[[A Kid Named Cudi]]* (2008)

## Atsauces

## Ārējās saites
* Oficiālā mājaslapa
* MySpace
* Cool Hunting Video
*
Edžvērtdeivida

**Edžvērtdeivida** () ir Austrālijas vasaras polārstacija Austrumantarktīdā, Noksa krastā. Izvietota Bangera oāzē Transkripcijas līča krastā. Izveidota 1985./1986. gada vasaras sezonā. Nosaukta par godu austrāliešu ģeologam un polārpētniekam Edžvērtam Deividam *(Sir Tannatt William Edgeworth David)*. Nometne sastāv no četrām stiklšķiedras būdām, kas var nodrošināt 6 līdz 8 cilvēku izmitināšanu. Apgāde tiek nodrošināta ar helikoptera palīdzību no kuģiem vai no uz Šekltona šelfa ledāja ierīkota depo.

Par godu stacijas ierīkošanas 20. gadadienai Pērtas naudas kaltuve izdevusi 1 dolāra sudraba jubilejas monētu.

## Atsauces

## Ārējās saites
* Images for Edgeworth David Base In The Bunger Hills
* 30 Australian Scientists Rescued in Antarctica
* The Bunger Hills
Vasilijs Smislovs

**Vasilijs Smislovs** (; dzimis  Maskavā, miris  turpat) bija PSRS un Krievijas šahists — septītais pasaules čempions šahā (1957 — 1958).

## Dzīvesgājums
Dzimis  Maskavā inženiera ģimenē. Spēlēt šahu viņam 6 gadu vecumā iemācīja tēvs, kurš pats bija spēcīgs šahists. Pirmos lielos panākumus Smislovs guva 1938. gadā, kad uzvarēja PSRS skolēnu meistarsacīkstēs un dalīja 1.—2. vietu Maskavas čempionātā, izpildot meistara normu. 1940. gadā izcīnīja 3. vietu PSRS 12. čempionātā, kļūstot par PSRS lielmeistaru.

Pēc 2. Pasaules kara Smislovs jau bija starp spēcīgākajiem pasaules šahistiem un 1948. gadā tika uzaicināts piedalīties mačturnīrā, kurā 5 vadošie lielmeistari cīnījās par pasaules čempiona nosaukumu. Smislovs ieņēma 2. vietu, atpaliekot no Mihaila Botviņņika, kurš kļuva par mirušā pasaules čempiona Aļehina pēcteci.

1954. gadā Smislovs pirmo reizi cīnījās mačā ar Botviņņiku. Tas beidzās neizšķirti 12:12, kas pēc noteikumiem ļāva čempionam saglabāt savu titulu. 1957. gadā, iepriekš izcīnījis pretendentu atlases sacensībās tiesības spēlēt ar čempionu, Vasilijs Smislovs uzvarēja maču ar Botviņņiku (rezultāts: 12,5:9,5) un kļuva par septīto pasaules čempionu šahā.

Tomēr jau pēc gada revanša mačā Mihails Botviņņiks savu zaudēto titulu atguva. Turpmākajos gados Smislovs vēl ilgi atradās pasaules šaha elitē, tomēr pietuvoties vēl vienam mačam par pasaules spēcīgākā šahista nosaukumu izdevās tikai 1984. gadā, 62 gadu vecumā, kad mačā, kurā izšķīrās, kurš cīnīsies ar toreizējo čempionu Anatoliju Karpovu, Smislovs cieta sakāvi no jaunā lielmeistara Garija Kasparova.

Līdz pat 2001. gadam Vasilijs Smislovs turpināja piedalīties sacensībās un pēc tam, kad redzes problēmu dēļ tas vairs nebija iespējams, turpināja darboties šaha kompozīcijas jomā.

Miris no sirds mazspējas  Maskavā, apglabāts Novodevičjes kapsētā.

## Daiļrade

“Šahā Smislova galvenais spēks slēpjas viņa tālredzībā. Viņa talants ir universāls un izcils. Viņš varēja smalki nospēlēt atklātnē, aiziet dziļā aizsardzībā, strauji uzbrukt vai, visbeidzot, aukstasinīgi manevrēt. Bet par galotni vispār nav ko runāt — tā ir viņa stihija. Dažreiz viņš pieņēma lēmumus, kas bija dziļi pārsteidzoši ” (Botviņņiks).

Smislova interese par etīžu kompozīciju ir organiski saistīta ar klasisko pieeju šaham. Smislovs ir autors grāmatām un rakstiem par dažādiem šaha mākslas jautājumiem. Viņš sniedza vērtīgu ieguldījumu spāņu atklātnes, slāvu aizsardzības, dāmas gambīta teorijā un Grīnfelda aizsardzībā izstrādāja sistēmu, kas nes viņa vārdu.

## Apbalvojumi
* Ordenis "Par nopelniem Tēvzemes labā", 4. pakāpe (1996).
* Ļeņina ordenis (1957).
* Tautu Draudzības ordenis (1981).
* PSRS Nopelniem bagātais sporta meistars.

## Bibliogrāfija
* 
* 
* 
* 

## Atsauces

## Ārējās saites

* Biogrāfija evreimir.com 
* V. Smislova šaha kompozīcijas mājas lapā PDB
Maskavas CSKA (basketbola klubs)

**Maskavas CSKA** basketbolā var būt:
* 1924. gadā dibinātais vīriešu basketbola klubs.
* 1924. gadā dibinātais sieviešu basketbola klubs.

## Skatīt arī
* Maskavas CSKA
* CSKA
Denver Nuggets

**Denver Nuggets** var būt:
* Denveras "Nuggets" — pašlaik pastāvošs basketbola klubs;
* Denveras "Nuggets" — laika posmā no 1948. līdz 1950. gadam pastāvošs basketbola klubs.
Man on the Moon: The End of Day

***Man on the Moon: The End of Day*** ir debijas albums amerikāņu reperim Kid Cudi. Tas tika izdots 2009. gada 15. septembrī zem GOOD Music leibla. Tas ir eksperimentāls albums, kas seko viņa 2008. gada miksteipam "A Kid Named Cudi". Albums sasniedza ceturto vietu ASV Billboard albumu topā. Albumā piedalās arī vairāki populāri viesmākslinieki, kā Kanje Vests un MGMT.

## Dziesmu saraksts

## Topu pozīcijas

## Piezīmes un atsauces

## Ārējās saites
* Metacritic
Day 'n' Nite

"**Day 'n' Nite**" (albumā kā "**Day 'n' Nite (Nightmare)**") ir debijas singls alternatīvā hiphopa izpildītājam Kid Cudi. Dziesmu ir producējis Dot da Genius, un tā tika izdota 2008. gada februārī, kā singls, taču internetā tā tika nopludināta jau 2007. gada decembrī, un līdz 2008. gada novembrim tika pievienota daudzo blogos. Tas arī ir pirmais singls no viņa debijas albuma *[[Man on the Moon: The End of Day]]*. Līdz šim brīdim dziesma ir tikusi pārdota internetā vairāk, kā 2,000,000 reizes ASV.2009. gada februārī dziesmu remiksēja itāļu producentu duo Crookers. Dziesma sasniedza trešo vietu ASV Billboard topā. "Rolling Stones" ierindoja dziesmu kā 15. labāko dziesmu 2009. gadā.

## Dziesmu saraksts
; ASV

; Apvienotā Karaliste CD 1

; Apvienotā Karaliste CD 2

; Apvienotā Karaliste 12" plate

## Topu pozīcijas

## Piezīmes un atsauces

## Ārējās saites
* Youtube
* Dziesmas vārdi
Hjūstonas "Rockets"

**Hjūstonas "Rockets"** () ir profesionāls ASV basketbola klubs, kas ir bāzēts Hjūstonā, Teksasas štatā, ASV. Klubs spēlē Nacionālās basketbola asociācijas Rietumu konferences Dienvidrietumu divīzijā. Tas tika dibināts 1967. gadā kā **Sandjego "Rockets"** un kopš dibināšanas brīža spēlē NBA.

Savas pastāvēšanas vēsturē "Rockets" ir 2 reizes uzvarējis NBA (1994, 1995), 4 reizes ir kļuvis par konferences uzvarētāju un 4 reizes — divīzijas čempionu. Mājas spēles komanda aizvada *Toyota Center* arēnā. Viens no slavenākajiem kluba basketbolistiem ir Hakīms Oladžuvons.Hārdens pazīstams ar Krisa Paula vadīto iebrukumu kurā viņš parādija drosmi kaujas laukā pieskaroties Austinam Rivera.

## Sasniegumi
* **[[NBA čempioni|Čempioni]]**: 2
** , 
* **Konferences čempioni**: 4
** , , , 
* **Divīzijas čempioni**: 4
** , , , 

## Atsauces

## Ārējās saites

* Kluba oficiālā mājaslapa 
* Basketball-Reference profils
Diska mešana

[thumb|220px|[2012. gada vasaras olimpiskās spēles|2012. gada olimpiskais čempions Roberts Hartings diska mešanas sektorā]]
**Diska mešana** ir vieglatlētikas mešanas disciplīna, kurā dalībniekiem pēc iespējas tālāk jāaizmet 2 kg (sievietēm — 1 kg) smags disks ar diametru 220 mm (sievietēm 181 mm). Diska metējus sauc arī par diskoboliem. Diska metējiem ir jābūt apveltītiem ar lielu spēku un labu koordināciju, tomēr īpaši liela loma labu rezultātu sasniegšanai ir diska mešanas tehnikai. Šis vieglatlētikas veids bija populārs jau Senajā Grieķijā un bija iekļauts Antīko olimpisko spēļu programmā. Diska mešana ir mūsdienu olimpisko spēļu programmā kopš 1896. gada vīriešiem un 1928. gada sievietēm. Tā ir arī viena no vīriešu desmitcīņas disciplīnām.

Pasaules rekords diska mešanā vīriešiem ir 75,56 m un tas pieder Mikolam Aleknam no Lietuvas, uzstādīts  sacensībās Oklahomas štatā, ASV. M. Alekna šajās sacensībās rekordu bija labojis arī pirms gada. Pirms tam pasaules rekords pastāvēja neuzlabots 38 gadus, tas bija 74,08 m un piederēja Jirgenam Šultam no Vācijas (VDR), uzstādīts  Neibrandenburgā. Pasaules rekords diska mešanā sievietēm ir 76,80 m un pieder Gabrielai Reinšai, arī VDR atlētei, uzstādīts Neibrandenburgā .

Latvijas rekords diska mešanā vīriešiem ir 62,00 m un to  Gomeļā, Baltkrievijas PSR, uzstādīja Staņislavs Skruļs. Latvijas rekords diska mešanā sievietēm ir 65,06 un tas pieder Maldai Langei, uzstādīts Valmierā .

## Ārējās saites
Šekltona šelfa ledājs

**Šekltona šelfa ledājs** () ir septītais lielākais šelfa ledājs Antarktīdas piekrastē. Aizņem 384 km garu piekrastes apgabalu Noksa krasta rietumos un Karalienes Mērijas krasta austrumos un centrālajā daļā. Ledājs iestiepjas jūrā par 145 km rietumu un 64 km austrumu daļā. Kopējā platība ir ap . Ledājs iekļauj vairākas salas, lielākās no kurām ir Masona, Milla, Deivida un Hendersona salas. Ledāja austrumu daļa norobežo no Mosona jūras Bangera oāzi.

Ledāju 1840. gadā atklāja amerikāņu pētnieka Čārlza Vilksa ekspedīcija. Detāli izpētīja 1911.—1914. gadā austrāliešu antarktiskā ekspedīcija Daglasa Mosona vadībā, kas nodēvēja to Ernesta Šekltona vārdā. 1978. gadā uz ledāja darbojās PSRS īslaicīgā vasaras polārstacija Saļuta.

## Atsauces
Ugunszeme

**Ugunszeme** () ir arhipelāgs pašos Dienvidamerikas dienvidos, kurš sastāv no apmēram 40 tūkstošiem salu. Arhipelāga tālākais dienvidu punkts ir Hornas rags. Arhipelāgu no kontinenta nošķir Magelāna šaurums un no Antarktīdas to atdala Dreika šaurums. Arhipelāga kopējā teritorija ir , no kuriem galvenā Ugunszemes Lielā sala aizņem  km2; citas lielākās salas ir Oste (4117 km²), Santainesa (3688 km²), Navarino (2473 km²), Desolasjona (1352 km²), Dosona (1290 km²), Arasena (1164 km²), Klerensa sala (1111 km²) un Estadosa (534 km²). Galvenā sala ir sadalīta starp divām valstīm:  (38,57% no kopējās teritorijas) pieder Argentīnai un  (attiecīgi 61,43%) pieder Čīlei.

Arhipelāga pirmatklājējs Magelāns uzskatīja, ka arhipelāgs ir nezināmas dienvidu zemes (*Terra Australis Incognita*) ziemeļu  krasts. Vietējie iedzīvotāji naktīs dedzināja ugunskurus un, redzot ugunis, Magelāns nosprieda, ka tām ir vulkāniska izcelsme, tāpēc nosauca jaunatklāto teritoriju par Ugunszemi.

Ugunszemē atrodas pasaulē vistālāk uz dienvidiem izvietotā pilsēta Puertoviljamsa.

## Atsauces

## Ārējās saites
Make Her Say

"**Make Her Say**" (sākotnēji "**I Poke Her Face**") ir dziesma no amerikāņu repera Kid Cudi, kas tika izdota, kā otrais singls no viņa albuma *[[Man on the Moon: The End of Day]]*. Singls tika digitāli izdots 2009. gada 9. jūnijā. Dziesmas sākotnējais nosaukums bija "I Poke Her Face", taču tas tika mainīts, lai būtu pieņemamāks radio. Dziesmā piedalās arī Kanje Vests, kurš arī producēja dziesmu, Common, kā arī DJ A-Trak. Dziesma izmanto Lady GaGa dziesmas "Poker Face" akustiskās versijas semplu. Akustiskā versija bija iekļauta EP "The Cherrytree Sessions", kura liels fans ir Vests. Gaga pati apstiprināja, ka atļāva Vestam izmantot semplu, un piebilda, ka viņai patīk dziesma. Dažās nedēļas vēlāk abi pieļāva iespēju doties kopā tūrē, bet vēlāk tā tika atcelta. Dziesma tika nominēta Grammy balvai, kā labākā repa grupas vai duo dziesma.

## Dziesmu saraksts
**Man on the Moon CD: The End of Day**
# "Make Her Say" - 3:36

**Digitālais singls**
# "Make Her Say" — 3:57
**Promo CD singls**
# "Make Her Say" (Clean) — 3:58
# "Make Her Say" (Dirty) — 3:58
# "Make Her Say" (Instrumental) — 3:57
**ASV CD singls**
# "Make Her Say" — 3:59
# "Day 'N' Night" — 3:42
# "Day 'N' Night" (Crookers Remixkss) — 4:41

## Topu pozīcijas

## Piezīmes un atsauces

## Ārējās saites
* Youtube
Salienas ciems

**Salienas ciems** var būt:
* Salienas pagasta nosaukums 1945-1990
* Salienas ciems - administratīvi teritoriāla vienība Alsungas rajonā (1945-1951)
Milla sala

**Milla sala** () ir ar pastāvīgu ledus vairogu klāta sala Mosona jūras piekrastē 40 km no Noksa krasta Šekltona šelfa ledāja ziemeļu malā. Salu 1936. gada februārī atklāja britu ekspedīcijas Dicsovery Investigations izpētes kuģis *William Scoresby* un nosauca skotu ģeogrāfa un meteorologa Hjū Roberta Milla *(Hugh Robert Mill)* vārdā.

Milla sala ir vistālāk uz ziemeļiem esošais pastāvīgais leduskupols. 2010. gadā Austrālijas antarktiskā ekspedīcija sākusi ledus dziļurbšanas programmu datu ieguvei par klimatiskajām izmaiņām pēdējos 200-300 gados.

## Atsauces

## Ārējās saites
* This week at Casey station 22 January 2010
Enya

**Enje Nī Vrīnāna** (, izrunā ; dzimusi ), plašāk pazīstama ar pseidonīmu ***Enya***, ir īru dziedātāja, mūziķe un komponiste. Plašsaziņas līdzekļos dažreiz raksta arī šīs dziedātājas anglisko versiju *Enya Brennan*.

*Enya* četras reizes ir ieguvusi "Grammy" balvu un vienu reizi nominēta "Oskaram".

## Diskogrāfija
* *Enya* (1987) 
* *Watermark* (1988) 
* *Shepherd Moons* (1991) 
* *The Celts* (1992); atkārtots *Enya* izdevums
* *The Memory of Trees* (1995) 
* *Paint the Sky with Stars* (1997); labāko dziesmu izlase 
* *A Day Without Rain* (2000) 
* *Amarantine* (2005) 
* *And Winter Came…* (2008)
* *The Very Best of Enya* (2009); labāko dziesmu izlase
* *Dark Sky Island* (2015)
Jānis Strēlnieks

**Jānis Strēlnieks** (dzimis  Talsos) ir latviešu basketbolists, spēlē saspēles vadītāja vai uzbrūkošā aizsarga pozīcijā. 2023. gadā pārstāv Itālijas A sērijas klubu *[[Scafati]]*. Bijušais Latvijas izlases dalībnieks. Karjeras laikā J. Strēlnieks ir aizvadījis 180 spēles Eirolīgā un guvis 1421 punktu. Pēc šiem rādītājiem viņš ir otrajā vietā starp Latvijas basketbolistiem, atpaliekot vienīgi no Rolanda Šmita.

Jāņa vecākais brālis Artūrs Strēlnieks arī ir profesionāls basketbolists (iepriekš vairākas sezonas abi brāļi kopā spēlējuši BK Ventspils sastāvā).

## Karjera
Basketbolista gaitas sācis Talsos trenera Arkādija Bajāra vadībā, bet vidusskolas vecumā pārcēlies uz Ventspili, kur turpinājis trenēties un spēlēt Latvijas Jaunatnes basketbola līgā.

Vairākas sezonas pieaugušo basketbolā pārstāvēja BK Ventspils, kas bija pirmā profesionālā komanda viņa spēlētāja karjerā. 2009. gada Latvijas čempions BK Ventspils sastāvā.

2012.—2013. gada sezonu aizvadīja Krievijas Profesionālās līgas klubā Sanktpēterburgas "Spartak", 2013. gadā ar "Spartak" sasniedzis Krievijas kausa finālu. 2013. gada augustā pievienojās Ukrainas līgas klubam Kijivas "Budivelnyk", ko trenēja Latvijas izlases galvenais treneris Ainars Bagatskis.

No 2014. gada vasarai līdz 2017. gada vasarai pārstāvēja Vācijas Bundeslīgas klubu Bambergas "Brose Baskets", kura sastāvā 2015. gadā kļuva par Vācijas čempionu. Pēc tam pievienojās Grieķijas klubam Pirejas "Olympiacos".

2019. gada vasarā noslēdza līgumu ar Krievijas klubu Maskavas CSKA. 2021. gada vasarā pievienojās Lietuvas vadošajam basketbola klubam Kauņas "Žalgiris". 2022. gada vasarā pārcēlās uz Grieķijas līgu, kur pārstāvēja Atēnu AEK.

2023. gada martā J. Strēlnieks guva smagu Ahilleja cīpslas traumu, kas viņam liedza turpināt sezonu, kā arī pārstāvēt Latvijas izlasi tās vēsturiski pirmajā FIBA Pasaules kausa finālturnīrā. Oktobrī atgriezās basketbola apritē, pārstāvot Itālijas A sērijas klubu *[[Scafati]]*. Pēdējais klubs, kurā spēlējis 2024. gadā ir Spānijas komanda *[[Obradoiro CAB]]*.

## Latvijas izlase
2009. gadā kopā ar Latvijas U-18 izlasi izcīnīja bronzas medaļu 2009. gada Eiropas U-18 čempionātā.  debitējis Latvijas izlasē, kuras sastāvā piedalījies četros Eiropas čempionāta finālturnīros (2011, 2013, 2015, 2017).

2025. gada februārī J. Strēlnieks paziņoja par karjeras beigām Latvijas izlasē un aizvadīja atvadu spēli, kurā 2025. gada Eiropas čempionāta kvalifikācijas turnīra ietvaros Latvija pārspēja Spānijas izlasi ar 83:66. Kopā piedalījies 123 spēlēs Latvijas izlases sastāvā.

## Atsauces

## Ārējās saites

* Basket.lv profils
* FIBA Europe.com profils
Veslijs Sneiders

**Veslijs Bendžamins Sneiders** (; dzimis  Utrehtā, Nīderlandē) ir bijušais nīderlandiešu futbolists, pussargs un ir bijušais Nīderlandes futbola izlases dalībnieks.

Savu profesionāļa karjeru sāka 2002. gadā slavenākajā Nīderlandes klubā Amsterdamas "Ajax". Kopš 2009. gada pārstāv Serie A klubu Milānas "Internazionale". Nīdelandes futbola izlasi pārstāv kopš 2003. gada aprīļa. Piedalījies divos Eiropas čempionātos (2004, 2008) un vienā Pasaules kausa izcīņā 2006. gadā. Kopā ar "Inter" ieguvis UEFA Čempionu līgas kausu 2010. gadā.

## Karjeras statistika

|-
|2002—03||rowspan="5"|Ajax||rowspan="5"|Eredivisie||17||4||3||1||3||0||23||5
|-
|2003—04||30||9||1||0||7||1||38||10
|-
|2004—05||30||7||4||2||7||0||41||9
|-
|2005—06||19||6||3||2||7||4||29||12
|-
|2006—07||31||18||4||1||9||1||43||20

|-
|2007—08||rowspan="2"|Real Madrid||rowspan="2"|La Liga||30||9||2||0||5||0||37||9
|-
|2008—09||22||2||1||0||4||0||27||2

|-
|2009—10|||Internazionale|||Serie A||26||4||4||1||11||3||41||8
|-
127||44||15||6||33||6||174||56
52||11||3||0||9||0||64||11
22||4||3||1||9||3||34||8
201||59||21||7||51||9||272||75
|}

## Sasniegumi
**Ajax**

* Eredivisie: 2003–04
* KNVB beker: 2005–06, 2006–07
* Johan Cruijff Schaal: 2006

**Real Madrid**

* Spānijas La Liga: 2007–08

**Inter Milan**

* Itālijas Serie A: 2009–10
* Coppa Italia: 2009–10, 2010–11
* Supercoppa Italiana: 2010
* UEFA Čempionu līga: 2009–10
* FIFA Klubu Pasaules kauss: 2010

**Galatasaray**

* Turcijas Superlīga: 2012–13, 2014–15
* Turcijas kauss: 2013–14, 2014–15, 2015–16
* Turcijas Superkauss: 2013, 2015, 2016

**Al-Gharafa**

* Kataras Zvaigžņu kauss: 2018–19

**Individuālie sasniegumi**

* UEFA klubu labākais pussargs: 2009–10

## Atsauces

## Ārējās saites

* Oficiālā mājaslapa 

* ESPN profils
Portelizabeta

**Portelizabeta** (, ), oficiāli **Gebēha** (), ir viena no Dienvidāfrikas lielākajām pilsētām, Austrumkāpas provinces transporta un rūpniecības centrs. Viena no valsts lielākajām ostām Indijas okeāna krastā. Izvietojusies Algoas līča krastā 770 km uz austrumiem no Keiptaunas.

Portelizabeta dibināta 1820. gadā kā britu kolonistu apmetne robežas nostiprināšanai starp Kāpas koloniju un ķhosu zemēm.

## Ārējās saites
Tigrans Petrosjans (1929—1984)

**Tigrans Petrosjans** (, ; dzimis  Tbilisi, miris  Maskavā) bija armēņu izcelsmes PSRS šahists, šaha teorētiķis un žurnālists - devītais pasaules čempions šahā (1963 - 1969).

## Dzīvesgājums
Dzimis  Tbilisi Virsnieku nama vārtziņa ģimenē. 1943. gadā nomira viņa māte, bet gadu vēlāk arī tēvs un Tigrans auga vecākās māsas ģimenē. Šahu iemācījies spēlēt četrdesmito gadu sākumā. 1940. gados kļuva gan par Gruzijas, gan Armēnijas čempionu šahā. PSRS sporta meistara normu izpildīja 1947. gadā. 1950. gadā pārcēlās uz Maskavu.

1951. gadā uzvarēja Maskavas čempionātā un izcīnīja dalītu 2.-3. vietu PSRS 19. šaha čempionātā, kas deva viņam tiesības piedalīties starpzonu turnīrā. Saltšobādenes (Zviedrija) starpzonu turnīrā Petrosjans arī dalīja 2.-3. vietu, kas deva ne vien tiesības cīnīties pretendentu turnīrā, bet arī starptautiskā lielmeistara titulu. Tomēr pirmais pretendentu turnīrs Petrosjanam bija samērā neveiksmīgs, un, strauji iekļuvis starp pasaules vadošajiem šahistiem, viņš vairākus gadus demonstrēja labu, bet ne izcilu spēli.

1959. gadā Tigrans Petrosjans izcīnīja pirmo no saviem četriem PSRS čempiona tituliem, sekoja arī lieli panākumi starptautiskajos turnīros. 1962. gadā viņš uzvarēja pretendentu turnīrā Kirasao, kas dod viņam tiesības cīnīties par pasaules čempiona titulu mačā ar Mihailu Botviņņiku. Mačs notika Maskavā 1963. gadā un Petrosjans uzvarēja ar rezultātu 12,5 : 9,5, tādējādi kļūstot par 9. pasaules čempionu.

1966. gadā T. Petrosjans aizstāvēja savu titulu mačā ar Borisu Spaski (12,5 : 11,5). 1968. gadā Petrosjans kļuva par žurnāla "64", kas bija viens no populārākajiem periodiskajiem šaha izdevumiem PSRS, galveno redaktoru.

1969. gadā notika jauns mačs ar Spaski, kurā sīvā cīņā Petrosjans piekāpās pretendentam (10,5 : 12,5) un zaudēja pasaules čempiona titulu. Vēlāk Petrosjans vairākas reizes cīnījās pretendentu mačos, tomēr trīs pretendentu ciklos viņam nācās piekāpties Viktoram Korčnojam.

Līdz pat mūža beigām Tigrans Petrosjans saglabāja vietu starp pasaules spēcīgākajiem šahistiem. Miris  Maskavā, apbedīts Maskavas armēņu kapsētā.

## Ārējās saites

* Biogrāfija www.peoples.ru
Pursuit of Happiness

"**Pursuit of Happiness**" ir trešais oficiālais singls no Kid Cudi debijas albuma *[[Man on the Moon: The End of Day]]*, tajā, kā viesmākslinieki piedalās neopsihedēlijas grupa MGMT. Dziesmu producēja Ratatat. Pabeigtā dziesmas versija pirmo reizi tika atskaņota 2009. gada 4. septembrī DJ Semtex vadītajā raidījumā pa BBC Radio 1. ASV dziesma debitēja 2009. gada 11. septembrī raidījumā "Late Show with David Letterman". Tā tika izdota, kā singls 2010. gada 25. janvārī. Dziesmas nosaukums albuma versijā ir "Pursuit of Happiness (Nightmare)".

## Topu pozīcijas

## Piezīmes un atsauces

## Ārējās saites
* Youtube
A Kid Named Cudi

***A Kid Named Cudi*** ir miksteips no Klīvlendas repera Kid Cudi. 2008. gada 17. jūlijā to izdeva Ņujorkas "street ware" kompānija 10.Deep. Albumu producēja Plain Pat un Emile. Kritiķi to ir vērtējuši pozitīvi, miksteipā arī ir iekļauts hits "Day 'n' Nite", kuru producēja Dot Da Genius. Miksteipā, kā viesmākslinieki piedalās Vašingtonas reperis Wale un Klīvlendas reperis Chip The Ripper.

## Dziesmu saraksts

Dziesmas "Is There Any Love?", "Man On The Moon (The Anthem)", un "T.G.I.F." ir iekļautas albumā "Man on the Moon: The End of Day", kā bonuss dziesmas deluxe versijā.

## Piezīmes un atsauces
Harjāna

**Harjāna** (, , IPA: ; ) ir viens no Indijas štatiem, kas atrodas valsts ziemeļos. Līdz 1966. gadam Harjāna bija daļa no Pendžābas štata. Štata administratīvais centrs ir Čandīgarha, lai gan tā neatrodas štata teritorijā. Štata lielākā pilsēta ir Farīdābāda. Harjāna robežojas ar pieciem Indijas štatiem un vienu teritoriju: dienvidos un rietumos ar Rādžastānu, ziemeļrietumos ar Pendžābu, ziemeļos ar Himāčalu Pradēšu, ziemeļaustrumos ar Utarakhandu, bet austrumos ar Utarpradēšu un Deli.

## Vēsture
1966. gadā sākotnējo Indijas Pendžābas štatu pēc dominējošās valodas principa sadalīja Harjānas (hindi valoda) un Pendžābas (pandžabu valoda) štatos ar kopēju galvaspilsētu Čandīgarhu.

## Iedzīvotāji
Pēc 2011. gada tautskaites datiem lielākās Harjānas pilsētas pēc iedzīvotāju skaita ir:

### Reliģijas
Izplatītākā reliģija ir hinduisms (87,5%).

## Ārējās saites
Ektors Berliozs

**Ektors (Hektors) Berliozs** (, , dzimis , miris ) bija franču romantisma mūzikas komponists, diriģents un mūzikas kritiķis. Viņš bija viens no izcilākajiem 19. gadsimta komponistiem. Starp slavenākajiem Berlioza darbiem ir “Fantastiskā simfonija”, episkā opera “Trojieši” (*Les Troyens*), rekviēms *[[Grande messe des morts]]* un dziesmu cikls *[[Les nuits d’été]]*.

## Biogrāfija
Ektors Berliozs dzimis  ārsta Luī Berlioza un viņa sievas ģimenē mazā pilsētiņā Lekotsentandrē, kas atrodas pie Savojas Alpiem, starp Lionu un Grenobli. Divpadsmit gadu vecumā Ektors Berliozs izlasīja liroepikas darbu “Eneīda”, spēlēja flautu un komponēja savus pirmos mūzikas darbus.

1821. gadā, 17 gadu vecumā, viņš Parīzē sāka studēt medicīnu. Parīzes konservatorijas bibliotēkā iepazīstoties ar Kristofa Vilibalda Gluka operu partitūrām, Ektors Berliozs nolēma turpināt studijas Parīzes konservatorijā. 1830. gadā viņš ieguva Romas prēmiju par kantātes “Sardanapals” komponēšanu. Līdz tam viņš jau bija radījis vairākus operas “Fausts” skatus, kas vēlāk, 1845. gadā, tika iekļauti operā “Fausta pazudināšana”, kā arī vēlāk slaveno darbu “Fantastiskā simfonija” (*Symphonie fantastique*). Līdz 1832. gadam Ektors Berliozs dzīvoja Romā, Pāvesta valstī, kur komponēja skaņdarbu “Lelio jeb Atgriešanās dzīvē”, kas ir kā “Fantastiskās simfonijas” turpinājums, bet tad atgriezās Parīzē.

1833. gadā Ektors Berliozs apprecējās ar Heriotu Smitsoni, kas bija viņa mūza jau iepriekš, komponējot “Fantastisko simfoniju”.

Berliozs nomira , 65 gadu vecumā, apglabāts Monmartras kapsētā Parīzē.

## Atsauces

## Ārējās saites

* Berlioza notis IMSLP
Finanšu nestabilitātes hipotēze

**Finanšu nestabilitātes hipotēze** () ir finanšu krīzes pētījums, ko izvērsa amerikāņu ekonomists Haimans Minskījs (*Hyman Minsky*) un valdības un centrālbankas lietpratēji reizēm piesauc makroekonomiskās politikas lēmumos.
## Raksturojums
Kapitālisma ekonomika iekļauj inflāciju un deflāciju, kurām ir potenciāls iziet ārpus kontroles. Keinsisma valdību mērķi parasti ir apturēt ekonomisko lejupslīdi. Šīs vēsturiskās epizodes tiek pieminētas Minskīja un citu ekonomistu rakstos par ekonomisko stabilitāti.
  
Atšķirībā no klasiskāsās monitārās politikas teorijas, hipotēze uzsver bankas peļņas meklēšanas nozīmi. Bankas, tā skaitā visādi brokeri un dīleri, ir arī kredītu un parādu tirgotāji, kas cenšas ieviest jauninājumus aktīvos, kurus paši arī iegādājušies. Šī nodarbošanās it kā padara par spēkā neesošu pamata naudas piedāvājuma teorijas efektu, ka ir nemainīgs „naudas” postenis, kura apgrozības ātrums ir praktiski nemainīgs. (Tādējādi izmaiņas šajā naudas piedāvājumā ir lineāra proporcionāla attiecība uz cenu līmeni.)

Finanšu nestabilitātes hipotēze nebalstās uz ārējiem satricinājumiem, kas veido uzņēmuma dažādu grūtību ciklus. Hipotēze uzskata, ka vēsturiski uzņēmuma cikli (*business cycle*) ir sajaukušies no (i) ekonomikas iekšējas dinamikas, un (ii) sistēmu iejaukšanās un regulēšana, kura ir paredzēta, lai saglabātu ekonomikas līdzsvaru.

## Atsauces un piezīmes
**Minskīja moments** () ir finanšu nestabilitātes notikums, piemēram, kad investori un spekulanti ar lieliem parādiem steidzās pārdot aktīvus un izraisa lielu kritumu finanšu tirgos (tirgos, kuriem it kā pietrūkst naudas). Rakstīts, ka šis termins pirmo reizi lietots spriežot par 1998. gada Krievijas finanšu krīzi.

* What's a Minsky moment?  – *Seattle Post-Intelligencer*
* Minsky has his moment – *Financial Reality*
* Housing Minsky moment – *Doctor Housing Bubble*
* Have we reached a Minsky moment? – *MoneyWeek*

## Ārējās saites
http://scholar.google.com/scholar?q=financial+instability+hypothesis&hl=en&as_sdt=0&as_vis=1&oi=scholart&sa=X&ei=lSusT972NM_PiAKb6_j1AQ&ved=0CCEQgQMwAA Akadēmiski raksti par hipotēzi
Ņūorleānas "Pelicans"

**Ņūorleānas "Pelicans"** () ir profesionāls ASV basketbola klubs, kas ir bāzēts Ņūorleānā, Luiziānas štatā, ASV. Klubs spēlē Nacionālās basketbola asociācijas Rietumu konferences Dienvidrietumu divīzijā. Tas tika dibināts 1988. gadā kā **Šarlotas "Hornets"** un kopš dibināšanas brīža spēlē NBA.

2007. gadā pārcēlās no Šarlotas uz Ņūorleānu, bet 2005.-2007. gadā komanda atradās pārsvarā Oklahomasitijā, jo Ņūorleānu bija nopostījusi viesuļvētra "Katrīna".

**Ņūorleānas "Hornets"** 2008. gadā izcīnīja savas divīzijas čempiontitulu, kas ir līdz šim ievērojamākais kluba panākums. Mājas spēles komanda aizvada *Smoothie King Center *.

## Sasniegumi
* **[[NBA čempioni|Čempioni]]**: 0
* **Konferences čempioni**: 0
* **Divīzijas čempioni**: 1
** 
## Talismans
**Pelikāns Pjērs** ir oficiālais "Pelicans" komandas talismans. Viņš tika prezentēts 2013. gada 30. oktobrī, komandas regulārās sezonas atklāšanas spēlē savā laukumā pret Indiānas Pacers. Vārdu talismanam izraudzījās līdzjutēji, veicot tiešsaistes aptauju komandas mājaslapā. Tomēr Pjēra netradicionālais dizains dažus fanus nobiedēja. Talismana pārveidotā galva tika izlaista 2014. gada 11. februārī. Pelicans komandas iepriekšējais talismans bija *Hugo Hornets*, kurš bija  organizācijas talismans no 2002. līdz 2013. gadam. Hugo atgriezās kā Šarlotas "Hornets" talismans, sākot ar 2014.–2015. gada sezonu.
## Atsauces

## Ārējās saites

* Kluba oficiālā mājaslapa 
* Basketball-Reference profils
Hornets

**Hornets** var būt:

* Hornets — kalns Antarktīdā
* Ņūorleānas "Hornets" — basketbola klubs
* Šarlotas "Hornets" — basketbola klubs
Korejas TDR futbola izlase 2010. gada Pasaules kausa finālturnīrā

Treneris:  Kims Čonhuns

 Kims Mjonvons - uzbrucējs - tika pieteikts kā obligātais trešais vārtsargs. Čempionātā viņš drīkstēs spēlēt tikai kā vārtsargs.

== Atsauces ==
Tīts Soks

**Tīts Soks** (; dzimis  Tartu, Igaunijas PSR, PSRS) ir bijušais igauņu basketbolists, pašlaik strādā par basketbola treneri. Spēlēja saspēles vadītāja pozīcijā. Savas profesionāļa karjeras laikā pārstāvēja Igaunijas, Krievijas, Grieķijas basketbola klubus. Trenera karjeru sācis 1998. gadā pēc spēlētāja karjeras beigām. Pašreizējais Igaunijas basketbola izlases galvenais treneris. Kopā ar PSRS izlasi ir izcīnījis zelta medaļu 1988. gada Vasaras Olimpiādē Seulā.

## Ārējās saites

* Tīts Soks 
* Basketpedya profils
Blumfonteina

**Blumfonteina** (, ) ir Dienvidāfrikas provinces Frīsteitas galvaspilsēta un lielākā pilsēta, kā arī viena no trijām valsts galvaspilsētām. Blumfonteinā atrodas Dienvidāfrikas Augstākā apelācijas tiesa un kopš 1910. gada tā tiek uzskatīta par valsts tiesvedības galvaspilsētu.

Pilsētu 1846. gadā kā reģiona armijas priekšposteni dibināja britu armijas majors Henrijs Vordens *(Henry Douglas Warden)*. Lielākā daļa pilsētas iedzīvotāju ir afrikaneri un basoto. Pilsēta bijusi Oranjes brīvvalsts galvaspilsēta (1854—1902).

## Atsauces

## Ārējās saites
Filips Lāms

**Filips Lāms** (; dzimis  Minhenē, Vācijā) ir bijušais vācu futbolists, aizsargs, bijušais Vācijas futbola izlases dalībnieks. Profesionāļa karjeru sāka 2001. gadā Minhenes "Bayern" kluba otrajā sastāvā. Seškārtējs Bundeslīgas čempions (2003, 2006, 2008, 2010, 2013, 2014).

Vācijas futbola izlasi pārstāv kopš 2004. gada. Ir piedalījies trīs FIFA Pasaules kausa izcīņas finālturnīros (2006, 2010, 2014) un trijos Eiropas čempionāta finālturnīros (2004, 2008, 2012).

## Karjeras statistika

|-
|2001—02||rowspan="2"|Bayern Munich II||rowspan="2"|Regionalliga Süd||27||2||0||0||0||0||27||2
|-
|2002—03||34||1||1||0||0||0||35||1
|-
|2002—03||rowspan="1"|Bayern Munich||rowspan="8"|Bundesliga||0||0||0||0||1||0||1||0
|-
|2003—04||rowspan="2"|VfB Stuttgart||31||1||1||0||7||0||39||1
|-
|2004—05||22||1||2||0||6||1||30||2
|-
|2005—06||rowspan="5"|Bayern Munich||20||0||4||0||3||0||27||0
|-
|2006—07||34||1||3||0||9||0||46||1
|-
|2007—08||22||0||5||0||10||1||37||1
|-
|2008—09||28||3||3||1||7||0||38||4
|-
|2009—10||34||0||6||1||12||0||52||1
252||9||25||2||55||2||332||13
|}

## Sasniegumi
**Bayern Munich**

* Vācijas Bundeslīga: 2005—06, 2007—08, 2009—10, 2012—13, 2013—14, 2014—15, 2015—16, 2016—17
* DFB Pokal: 2005—06, 2007—08, 2009—10, 2012—13, 2013—14, 2015—16
* DFL Supercup: 2010, 2012, 2016
* DFL Ligapokal: 2007
* UEFA Čempionu līga: 2012—13
* UEFA Superkauss: 2013
* FIFA Klubu Pasaules kauss: 2013

**Vācija**

* FIFA Pasaules kauss: 2014

## Ārējās saites

*
Juris Kunnoss

**Juris Kunnoss** (1948—1999) bija latviešu etnogrāfs un dzejnieks.

## Biogrāfija
Juris Kunnoss dzimis 1948. gada 4. decembrī Rīgā inženiera Georga Kunnosa ģimenē. Beidzis Rīgas 2. vidusskolu. Uzsācis studijas Rīgas Politehniskā institūta Arhitektūras fakultātē. Vēlāk studējis LVU Vēstures un filozofijas fakultātes vēstures nodaļā. Dienesta laikā padomju armijā piedalījies Prāgas pavasara apspiešanā.
Epizodiski strādājis par krāvēju un skatuves strādnieku. No 1975. gada līdz pat mūža beigām Juris Kunnoss strādāja Latvijas Etnogrāfiskajā brīvdabas muzejā. 1986. gadā uzņemts Latvijas Rakstnieku savienībā. Miris 1999. gada 18. jūlijā Rīgā. Apbedīts 2. Meža kapos.

## Literārā darbība
Pirmie Jura Kunnosa dzejoļi datējami ap 1973. gadu. Pirmajos Kunnosa dzejoļu krājumos dominē etnogrāfijas tēma, jo tiešs rakstīšanas pamudinājums ir darbs brīvdabas muzejā un saskare ar taustāmo vēsturi un seno tautas dzīvesziņu. Šā laika perioda dzejas valoda piesātināta ar vietvārdiem un arhaismiem. Vēlāk pievērsies arī pilsētas tēmai. Pilsētai veltītajos darbos vērojama J. Kunnosam raksturīgā tagadnes un tās reāliju caurredzēšana, aiz kurām tiek atklātas vēsturiskās vērtības. Jura Kunnosa dzejā nozīmīgs ir dzejnieka un mākslinieka tēls, kas atklāj gan literārā jaunrades procesa īpatnības, gan dzejnieka pasaules uztveri — viņš sevi pieskaita alternatīvo vērtību radītājiem, "bāreņiem pasaules ģimenē", kas atteikušies no drošas vietas sociālajā hierarhijā par labu personīgai brīvībai un ar to saistītajām problēmām. Pēdējos dzīves gados Kunnosa dzejai raksturīgas filozofiskas un eksistenciālas pārdomas un vēsturiski, etnogrāfisko reāliju vietā sāk dominēt sadzīviski motīvi.

Publicējies arī ar pseidonīmiem Alexandrs Krems, Juris Benedikts Lox, Džonijs Ikss. Publicējis arī vairākus etnogrāfiska satura rakstus.

Pēc Kunnosa nāves izdotas viņa darbu izlases latviešu valodā un krievu atdzejojumā.

2024. gada Dzejas dienās pirmā jaundibinātā Trešdaļgadsimta balva tiek piešķira Kunnosa dzejoļu krājumam "Slengs pilsētas ielās".

## Bibliogrāfija

## Dzeja
### Dzejoļu krājumi
* *Drellis*. Rīga: Liesma, 1981.
* *Pieci septiņi*. Rīga: Liesma, 1987.
* *Slengs pilsētas ielās*. Rīga: Liesma, 1991.
* *Ar jaunu mirdzumu acīs*. Rīga: Daugava, 1999.

### Izlases un kopojumi
* *Contrabanda* [dzejas izlase Sergeja Moreino atdzejojumā krievu valodā ar dzejas kopu latviešu valodā]. Rīga: Nordik, 2000.
* *Dzejoļi 1995—1999 un par Juri Kunnosu*. Sast. Austra Gaigala. Rīga: Jaunā Daugava, 2007.
* *Jura Kunnosa X* [dzejas izlase latviešu valodā un Sergeja Moreino un Olgas Pētersones atdzejojumā krievu valodā]. Sast. Sergejs Moreino un Amanda Aizpuriete. Rīga: Neputns, 2008.

### Publicistika

* Kunnoss J., Bārene M. Gavēnis sādžā // Rīgas Laiks. Nr. 2. (1999)
* Krems A. Survival // Rīgas Laiks. Nr. 4., 64.—65. lpp. (1999)
* Latgale Brīvdabas muzejā. R.: Latvijas Etnogrāfiskais brīvdabas muzejs (1993)
* 1968 // Avots. Nr. 12, 18.—19. lpp. (1988)
K-Meleon

[thumb|250px|''K-Meleon'' 1.5.4. [ekrānuzņēmums]]
***K-Meleon*** ir tīmekļa pārlūkprogramma *[[Microsoft Windows]]* platformai. *K-Melon* tāpat kā *[[Mozilla Firefox]]* darbojas uz *[[Gecko]]* dzinēja bāzes, bet atšķirībā no *Mozilla Firefox*, kas izmanto XUL saskarni, *K-Melon* izmanto *Windows* lietojumprogrammu saskarni, kas ļauj tam labāk integrēties Windows darbvirsmā. Tas arī ļauj *K-Meleon* patērēt mazāk sistēmas resursu un reaģēt ātrāk uz lietotāja ievadītajiem datiem.

## Atsauces

## Ārējās saites

* ''K-Meleon'' mājaslapa
Cīņas māksla

[thumb|right|[Džudo]]

**Cīņas māksla** ir paņēmienu un treniņa sistēma cīņai, ko praktizē vairāku iemeslu dēļ, piemēram, pašaizsardzībai, militāriem un tiesībaizsardzības mērķiem, sporta sacensībām, fiziskai, garīgai un reliģiskai attīstībai, izklaidei un tautas nemateriālā kultūras mantojuma saglabāšanai.

Mūsdienās cīņas māklsu praktizē daudzās pasaules valstīs, galvenokārt sporta vingrinājumu veidā, ar mērķi uzlabot fiziskās spējas un apziņu. Visbiežāk cīņas māksla tiek apgūta sacensībām (cīņas sports). Cīņas mākslas iedala virzienos, veidos, stilos un skolās.

## Ārējās saites
Postindustriālā mūzika

**Postindustriālā mūzika** ir mūzikas termins, kas tiek izmantots, lai raksturotu industriālo mūziku pēc 1980. gadu sākuma, kad radās jauni industriālās mūzikas apakšžanri un jauktās formas, kas vairs neatbilda agrīnās industriālās mūzikas pamatprincipiem. Postindustriālajā mūzikā ietilpst būtībā visi industriālās mūzikas apakšžanri ar dažādu citu mūzikas žanru ietekmi, visbiežāk trokšņu mūziku, ambiento mūziku, tautas mūziku un elektronisko deju mūziku. Par komerciāli veiksmīgāko postindustriālās mūzikas apakšžanru tiek uzskatīts industriālais metāls.

## Skatīt arī
* Industriālā mūzika
* Sirreālisms mūzikā
* Tumšais vilnis
* Sintpanks
Tumšais ambients

**Tumšais ambients** () ir ambientās mūzikas apakšžanrs, kam raksturīgi draudoši un neharmoniski virstoņi. Tumšais ambients izveidojās 1980. un 1990. gados ar jaunu sintezatoru un semplēšanas tehnoloģiju ieviešanu un citiem tehnoloģiskiem mūzikas jaunievedumiem.
Tumšais ambients mēdz būt saistīts ar citiem mūzikas žanriem — industriālo mūziku, trokšņu mūziku, *[[ethereal wave]]* vai melno metālu —, tomēr tajā pašā ir brīvs no jebkādām atvasinātām formām un radnieciskām iezīmēm ar citiem mūzikas žanriem.
Polokvane

**Polokvane** () ir pilsēta Dienvidāfrikas ziemeļos, Limpopo provinces galvaspilsēta. Dibināta 1886. gadā un nosaukta Petrusa ''Pīta'' Žubēra (*Petrus Jacobus Piet Joubert*) vārdā par **Pītersberhu** (*Pietersburg*). Angļu—būru kara laikā bija Tranvālas Republikas galvaspilsēta. 2005. gadā pārdēvēta par Polokvani, kas ziemeļsoto valodā nozīmē "droša vieta".

## Atsauces

## Ārējās saites
1579. gads

**1579. gads** (MDLXXIX) ir parastais gads, kas pēc Gregora kalendāra sākās pirmdienā (pēc Jūlija kalendāra sākās desmit dienas vēlāk, ceturtdienā).

## Notikumi
* 6. janvāris — trīs katoļu provinces Beļģijā izveidoja Arrasas ūniju, atzīstot Spānijas karali Filipu II par likumīgu valdnieku šajā teritorijā.
* 23. janvāris — septiņas Nīderlandes provinces Utrehtas pilsētā parakstīja Utrehtas ūniju, nodibinot no Spānijas neatkarīgu Nīderlandes valsti.

## Dzimuši
* 12. janvāris — Jans Baptists van Helmonts flāmu ķīmiķis, fiziologs un ārsts (miris 1644.)
* 24. marts — Tirso de Molina (*Tirso de Molina*), spāņu dramaturgs (miris 1648.)
* 16. septembris — Samuels Kosters, holandiešu dramaturgs (miris 1665.)

## Miruši
* 4. jūnijs — Jānis Hodkevičs (1537–1579), Lietuvas dižkunigaitijas karavadonis un valstsvīrs. Pārdaugavas hercogistes hetmanis un ģenerāladministrators (1566–1578)
* 5. augusts — Saņislavs Hozijs, poļu teologs un Romas katoļu baznīcas kardināls (dzimis 1504.)
Mbombela

**Mbombela** () ir pilsēta Dienvidāfrikas rietumos, Mpumalanas provinces galvaspilsēta. Atrodas Krokodailas upes krastos pie autoceļa N4 60 km no Mozambikas robežas. Līdz 2009. gada oktobrim pilsētas nosaukums bija **Nelspreita** (). Jaunais nosaukums svazu valodā nozīmē "daudz cilvēku kopā mazā vietā".

Pilsētas pirmsākumi meklējami 1892. gadā, kad tika izbūvēta dzelzceļa līnija no Johannesburgas uz Maputu. Par pilsētas dibināšanas gadu tiek uzskatīts 1905., kad trīs Nelu ģimenes brāļi ierīkojuši ziemošanas apmetni lopu ganīšanai. Šodien pilsēta ir ievērojams Dienvidāfrikas ziemeļaustrumu rūpniecības un lauksaimniecības centrs ar attīstītu apstrādes rūpniecību. Pilsēta ir svarīgs transporta mezgls ar divām lidostām.

## Atsauces

## Ārējās saites
Alsunga (nozīmju atdalīšana)

**Alsunga** var būt:
* Alsunga - ciems Kurzemē, Kuldīgas novada Alsungas pagasta centrs.
* Alsunga - dzelzceļa stacija līnijā Liepāja—Ventspils.

## Skatīt arī
* Alsungas pagasts
Rīva

**Rīva** var būt:
* Rīva — apdzīvota vieta Dienvidkurzemes novada Sakas pagastā.
* Rīva — upe.
* Rīva — dzelzceļa stacija līnijā Liepāja—Ventspils.
Upenieki (nozīmju atdalīšana)

**Upenieki** var būt:

* Upenieki - apdzīvota vieta Līvānu novadā, Jersikas pagasta centrs.
* Upenieki - apdzīvota vieta Balvu novada Vectilžas pagastā.
* Upenieki - apdzīvota vieta Dobeles novada Bikstu pagastā.
* Upenieki - apdzīvota vieta Preiļu novada Sīļukalna pagastā.
* Upenieki - dzelzceļa pieturas punkts līnijā Liepāja—Ventspils, atrodas Dienvidkurzemes novada Sakas pagastā.

## Skatīt arī
* Upenieku ciems
* Upenieku pagasts
1473. gads

**1473. gads** (MCDLXXIII) ir parastais gads, kas pēc Jūlija kalendāra sākās piektdienā.

## Notikumi
* 13. marts — Kordovā sākās antisemītisks dumpis. Dienu pirms lieldienām brālības "Žēlastība" locekļi pārtrauca svētku procesiju un uzbruka jūdaistiem un kristietībā pārgājušajiem ebrejiem. Nekārtību vilnis pārmetās uz citām Andalūzijas provincēm.

## Dzimuši
* 19. februāris — Nikolajs Koperniks poļu astronoms (miris 1543. gadā)

## Miruši
* 10. jūlijs — Žaks II de Luzinjans, Kipras karalis un titulētais Jeruzalemes karalis (dzimis 1438/1440.)
1415. gads

**1415. gads** (MCDXV) ir parastais gads, kas pēc Jūlija kalendāra sākās otrdienā.

## Notikumi
### Jūlijs
* 4. jūlijs — Romas pāvests Gregorijs XII oficiāli atklāja Konstances konsilu.
* 6. jūlijs — Konstances pilsētā uz sārta tika sadedzināts čehu reliģiskais reformators Jans Huss

### Oktobris
* 25. oktobris — kaujā pie Azenkuras simtgadu karā angļu karaspēks būdams mazākumā sakāva franču armiju. Uzvaras pamatā bija taktiski pareiza lokšāvēju ar garajiem lokiem un smagi apbruņotu karavīru saskaņota rīcība.

### Nezināms
* par Livonijas Ordeņa mestru kļuva Zīgfrīds Landers fon Špānheims.

## Dzimuši
* 10. marts — Vasilijs II Tumšais (*Василий II Тёмный*), Maskavas lielkņazs (miris 1462.)
* 21. septembris — Frīdrihs III (*Friedrich III.*), Svētās Romas impērijas imperators (miris 1493.)

## Miruši
* 6. jūlijs — Jans Huss, čehu reliģiskais reformators (dzimis 1369/1373.)
Restenberha

**Restenberha** () ir pilsēta Dienvidāfrikas ziemeļrietumos, Ziemeļrietumu provinces piektā lielākā pilsēta. Izvietota Mahalisberhu ziemeļu nogāzē 112 km no Johannesburgas. Pilsētu 1851. gadā dibinājuši būru pārceļotāji un tā ir viena no vecākajām eiropiešu dibinātajām pilsētām Dienvidāfrikā. Restenberha ir reģiona kalnrūpniecības un lauksaimniecības centrs, sevišķa nozīme ir platīna rūpniecībai.

## Atsauces

## Ārējās saites
1380. gads

**1380. gads** (MCCCLXXX) ir garais gads, kas pēc Jūlija kalendāra sākās svētdienā.

## Notikumi
* 8. septembris — Kuļikovas kaujā krievu karaspēks Maskavas kņaza Dmitrija vadībā sakāva Mamaja vadīto tatāru—mongoļu Zelta Ordas karspēku.

## Dzimuši
* 27. novembris — Ferdinands I Antekvers Aragonas, Valensijas, Majorkas, Sardīnijas un Korsikas karalis (miris 1416.)

## Miruši
* 29. aprīlis — Svētā Katrīna no Sjēnas, itāļu teoloģe (dzimusi 1347.)
* 16. septembris — Šarls V Gudrais (*Charles V le Sage*), Francijas karalis (dzimis 1338.)
1215. gads

**1215. gads** (MCCXV)

## Notikumi
* 15. jūnijs — Anglijas karalis Džons Bezzemis parakstīja Lielo brīvības hartu, likumu par aristokrātu privilēģijām, kas ir viens no Lielbritānijas pamataktiem. 
* 11. novembris — tika atklāts Laterāna IV koncils, kurā apstiprināja obligātu grēksūdzi vismaz reizi gadā, kā arī tika nosodītas albiģiešu un valdiešu kustības.

## Dzimuši
* 23. septembris — Hubilajs, Mongoļu impērijas lielhans, Juaņu dinastijas un Juaņu impērijas dibinātājs. (miris 1294.)

## Miruši
* 27. maijs — Mjoans Eisajs, japāņu budistu priesteris, ieviesa Japānā no Ķīnas dzenbudisma Rinzai skolu un zaļās tējas dzeršanas kultūru (dzimis 1141.)
Haile Gebreselasie

**Haile Gebraselasie** () ir etiopiešu vieglatlēts, garo distanču skrējējs. Četrkārtējs pasaules čempions un divkārtējs olimpiskais čempions  distancē, četrkārtējs pasaules čempions telpās  un  distancē. Labojis 27 pasaules rekordus. Pēc 2004. gada vasaras olimpiskajām spēlēm beidzis startus stadionu sacensībās un pievērsies tikai maratonu skriešanai. 2008. gadā Berlīnes maratonā uzrādīja Pasaules rekordu maratona distancē - 2:03:59, labojot savu iepriekšējo sasniegumu par 27 sekundēm. Šis rekords noturējās nepārspēts līdz 2011. gada septembrim, kad to uzlaboja Patriks Makau.

H. Gebraselasie tiek uzskatīts par vienu no izcilākajiem garo distanču skrējējiem vieglatlētikas vēsturē.

## Atsauces

## Ārējās saites
Viktors Bertholds

**Viktors Bertholds** (dzimis 1921. gada 16. janvārī, miris 2009. gada 28. februārī) bija lībietis, kas nereti plašsaziņas līdzekļos nosaukts par pēdējo lībiešu kā dzimtās valodas runātāju. 2009. gada martā igauņu laikraksts "Eesti Päevaleht" par viņa nāvi ziņoja, ka miris pēdējais viņa paaudzes cilvēks, kuram lībiešu valoda bija dzimtā valoda un vienīgā dzimtā valoda. Tomēr viņš nebija pēdējais cilvēks, kam lībiešu valoda bija dzimtā valoda - lībiešu valoda tiek uzskatīta par izmirušu līdz ar Grizeldas Kristiņas nāvi .

Viktors Bertholds dzimis Vaides Žonaku mājās (tag. Kolkas pagastā), no astoņu gadu vecuma braucis jūrā, Dundagā mācījies friziera amatu, bijis arī mežsargs. Mūža nogalē dzīvojis Liepājā.

1992. gada augustā par viņa ģimeni publicēts apraksts atjaunotajā mēnešrakstā "Līvli".

## Atsauces

## Ārējās saites
* Viktors Bertholds, raksts lībiešu kultūras un valodas portālā livones.net
* Viktora Bertholda attēls
Isindebele

**Isindebele** (*isiNdebele*) vai **dienvidndebelu valoda** ir bantu saimes valoda, kurā runā ndebeli (amandebeli) Dienvidāfrikā. Ndebeli Zimbabvē un Botsvānā runā sindebeles (matabeles, ziemeļndebelu) valodā. Isindebele ir viena no 11 Dienvidāfrikas valsts valodām. Izplatīta galvenokārt Hautenas un Mpumalanas, retāk Limpopo un Ziemeļrietumu provincēs. Agrāk bija Kvandebeles bantustāna valoda.

## Ārējās saites
* Isindebeles resursi
* 1971. gada ''Pelling lexicon'' isindebeles — angļu vārdnīca
* Pellinga vārdnīca
* CBOLD — salīdzinoša bantu valodu tiešsaistes vārdnīca
Sadales punkts

[thumb|250px|[Bolderāja (stacija)|Bolderājas stacija. Sadales punkta robeža ar ieejas luksoforu.]]
**Sadales punkts** ir jebkurš punkts (piemēram, dzelzceļa stacija vai ceļa postenis), kas sadala dzelzceļa līniju atsevišķos blokposmos, posmos vai iecirkņos. Šie punkti kalpo, kā dzelzceļa līnijas robežas aprēķināto caurlaides spēju nodrošināšanai, kuros atbilstoši tehniskās ekspluatācijas noteikumiem droši organizē vilcienu kustību.

Dažkārt par sadales punktiem sauc pieturas punktus.

Sadales punkta robeža stacijā ir ieejas luksofors vai signālzīme "Stacijas robeža".

## Sadales punktu veidi
* Garāmejas luksofors uz divu autobloķēšanas posmu robežas — vienkāršākais sadales punkts.
* Ceļa postenis.
* Izmaiņas punkts.
* Apdzīšanas punkts.
* Stacija.
Pie sadales punktiem nepieder pieturas punkti.

## Literatūra
* I. J. Aksjonovs, I. G. Sujazovs. PSRS dzelzceļu techniskās ekspluatacijas noteikumu mācību grāmata. R:, Baltijas dzelzceļa pārvalde, 1955, 316. lpp.
Dzelzceļa līnija Rēzekne II—Zilupe

thumb|250px|Dīzeļvilciens DR1A-222 Zilupes stacijā
**Dzelzceļa līnija Rēzekne II—Zilupe—valsts robeža** ir uzbūvēta 1901. gadā kā platsliežu līnija ar 1524 mm sliežu platumu. Tolaik tā bija daļa no privātās dzelzceļa līnijas Ventspils—Maskava.

## Stacijas un pieturas punkti
* Rēzekne II
* Taudejāņi
* Cirma
* Zvirgzdene (slēgts 1948. gadā)
* Ludza
* Istalsna
* Gertāni (slēgts 1998. gadā)
* Nerza
* Briģi
* Zilupe

## Vēsturiski vilcienu saraksti

Attēls:Krustpils - Rezekne - Zilupe 1940.JPG|Vilcienu saraksts maršrutā Krustpils—Rēzekne—Zilupe 1940. gada vasarā


## Atsauces
Dzelzceļa līnija Krustpils—Rēzekne II

thumb|250px|Dzelzceļa līnija Krustpils—Rēzekne Krustpilī
**Dzelzceļa līnija Krustpils—Rēzekne II** ir dzelzceļa līnija Latvijā, kas savieno Jēkabpils pilsētu ar Rēzeknes pilsētu. Līnija ir 95 km gara, tajā ir viens sliežu ceļš. Pa līniju kursē 2 pasažieru vilcienu Rīga—Zilupe pāri dienā (1990. gados kursēja 3 pāri dienā), un 1 pāris maršrutā Rīga—Ludza. Līdz 2020. gada marta vidum līnijā kursēja apvienotais starptautiskais vilciens maršrutā Rīga—Maskava/Rīga—Sanktpēterburga. Pēc 2013./2014. gada grafika līnijā kursēja 28 kravas vilcienu pāri diennaktī.

Dzelzceļa līnija tika atklāta 1901. gadā, reizē ar posmu Krustpils—Zilupe, kas bija daļa no toreizējās privātās dzelzceļa līnijas Ventspils—Maskava.

## Stacijas un pieturas punkti
* Krustpils. Liela mezgla stacija Jēkabpilī.
* Zīlāni. Sākumā svarīga vēsturiskās Ventspils—Maskavas līnijas stacija, pēc tam izmaiņas punkts; mūsdienās šeit ir neizmantots pieturas punkts.
* Kūkas. Stacija Kūku pagastā. 
* Mežāre. Neliela stacija Mežāres pagastā.
* Atašiene. Stacija Atašienes pagastā.
* Stirniene. Stacija Varakļānu pagastā.
* Varakļāni. Stacija Dekšāres pagastā, 5 km no Varakļāniem.
* Viļāni. Stacija Viļānu pilsētā; uzbūvēta kopā ar Ventspils—Maskavas līniju.
* Kazradži. Pirmā pasaules kara laikā Sirkovkas (Žirkovkas) stacija, vēlāk Subinaitas pieturas punkts. 1934. gadā pārdēvēts par Kazradžiem, pastāvējis līdz 1948. gadam.
* Sakstagals. Stacija Sakstagala pagastā.
* Skrinda. No 1937. līdz 1948. gadam pastāvējusi pietura.
* 223. kilometrs. Ceļa postenis atzarojuma uz Rēzekni I apkalpošanai.
* Rēzekne II. Viena no Rēzeknes dzelzceļa stacijām; uzbūvēta kopā ar Ventspils—Maskavas līniju.

## Vēsturiski vilcienu saraksti

Attēls:Krustpils - Rezekne - Zilupe 1940.JPG|Vilcienu saraksts maršrutā Krustpils—Rēzekne—Zilupe 1940. gada vasarā


## Atsauces